text: Harry Potter verður 38 ár í dag
text: #000001
text: Í dag hava tvey kend fólk føðingardag. Tann eina er millum ríkastu rithøvundarnar í heiminum, og hin er ein fiktivur persónur, og millum kendastu gandakallarnar í heiminum
text: #000003
text: Talan er um J. K. Rowling og hetjuna í bókunum hjá henni, Harry Potter, sum í dag fylla ávikavíst 53 og 38 ár.
text: #000004
text: J. K. Rowling, ella Joanne Rowling, sum hon eitur í veruleikanum, varð fødd 31. juli í 1965, og Harry Potter varð føddur 31. juli í 1980.
text: #000005
text: Í Harry Potter bókunum verður føðiárið hjá Harry ikki beinleiðis nevnt, men fyrsta ábendingin kann finnast í "Harry Potter og kamarið við loynidómum", tá dreygurin, Næstan Heysaleysi Nick bjóðar til 500 ára deyðsdagshald tann 31. oktober 1992. Tá er Harry 12 ár. Sostatt ber til at rokna út, at Harry, hevði hann verið til í veruleikanum, hevði verið 38 ár í dag.
text: #000006
text: Harry Potter bøkurnar byrja fyrst í 90unum, sum eisini er tá J. K. Rowling byrjaði at skriva bøkurnar. Fyrsta bókin varð givin út av Bloomsbury í 1997 og sjeynda og seinasta bókin í upprunarøðini kom út í 2007. í 2016 kom 8. søgan, ein leikur, ið greiddi frá upplivingunum hjá Albus, yngsta soninum hjá Harry Potter. Í Føroyum vórðu Harry Potter bøkurnar givnar út av Bókadeild Føroya Lærarafelags.
text: #000007
text: Sjeynda Harry Potter-bókin endar 19 ár aftaná, at Harry vann á ónda gandakallinum Lord Voldemort, nágreiniligari 1. september í 2017. Tann 1. september í fjør møttu ein rúgva av Harry Potter fjepparum upp á King's Cross togstøðini í London, sum í bókunum er har, ung gandafólk taka tokið í skúla hvørt ár. Í hesum sambandi høvdu starvsfólk á tokstøðini koyrt Hogwarts snartokið á skránna yvir fráferðir hendan dagin.
text: #000008
text: 100 øðrvísi fyrimyndir til dreingir
text: #000015